ສະພາໂຊ​ມາ​ເລຍ ເລືອກ​ເອົາ​ ປະທານາທິບໍດີ​ຄົນ​ໃໝ່ ໃນມື້ນີ້
ຖ້າ​ຜູ້​​ສະໝັກ​ຄົນໃດ ບໍ່ໄດ້​ຮັບ​ຄະ​ແນນ​ສຽງ​ຮອດ 2/3 ​ໃນ​ຮອບ​ທໍາ​ອິດ​​ ​ແລະ​ຄະ​ແນນ​ສຽງ​ສ່ວນ ຫຼາຍ​ໃນ​ຮອບ​ທີ 2 ກໍ​ຈະ​ມີ​ການ​ປ່ອນ​ບັດ ເປັນ​ຮອບ​ທີ 3.
ສະພາແຫ່ງຊາດໂຊມາເລຍ ລົງຄະແນນສຽງເລືອກເອົາປະທາ ນາທິບໍດີຄົນໃໝ່ ໃນວັນຈັນມື້ນີ້ ຊຶ່ງເປັນຂັ້ນຕອນສຸດທ້າຍຂອງ ແຜນການທີ່ໄດ້ຮັບການໜຸນຫລັງຈາກອົງການສະຫະປະຊາຊາດ ເພື່ອຈັດຕັ້ງລັດຖະບານຊຸດໃໝ່ຂຶ້ນມາໃນປະເທດທີ່ຕັ້ງຢູ່ແຫຼມ ອາຟຣິກາຕາເວັນອອກແຫ່ງນັ້ນ ທີ່ບໍ່ມີລັດຖະບານກາງທີ່ມີ ປະສິດທິພາບ ມາເປັນເວລາຫຼາຍທົດສະວັດ ມີຫຼາຍກວ່າ 20 ຄົນ ທີ່ລົງສະມັກເອົາຕໍາແໜ່ງດັ່ງກ່າວ ຮວມທັງປະທານາທິບໍດີ ແລະນາຍົກລົດຖະມົນຕີ ຄົນປັດຈຸບັນ ຖ້າຫາກວ່າ ບໍ່ມີຜູ້ສະໝັກຄົນໃດໄດ້ຮັບຄະແນນສຽງຮອດ 2/3 ໃນຮອບທໍາອິດ ແລະ ຄະແນນສຽງສ່ວນຫຼາຍໃນຮອບທີ 2 ແລ້ວນັ້ນ ກໍຈະມີການປ່ອນບັດເປັນຮອບທີ່ 3 ໃນຂະນະທີ່ທາງອົງການສະຫະປະຊາຊາດ ໄດ້ກ່າວເຖິງການ ເລືອກຕັ້ງໃນປະເທດທີ່ຖືກທໍາລາຍໂດຍເສິກສົງຄາມແຫ່ງນີ້ວ່າ ເປັນເຫດການຄັ້ງປະວັດສາດນັ້ນ ພວກວິພາກວິຈານທັງຫລາຍ ກ່າວວ່າ ຂັ້ນຕອນນີ້ບໍ່ມີຫຍັງຫລາຍໄປກ່ວາການສັບຊ້ອນບຸກຄົນ ແລະຕໍາແໜ່ງທີ່ສໍາຄັນ ເທົ່ານັ້ນ ສະພາໃໝ່ຂອງໂຊມາເລຍ ໄດ້ພົບປະກັນເປັນຄັ້ງທໍາອິດໃນເດືອນແລ້ວນີ້ ເຮັດໃຫ້ການ ປົກຄອງໄລຍະຂ້າມຜ່ານມາເປັນເວລາ 8 ປີ ທີ່ເຕັມໄປດ້ວຍການຕໍ່ສູ້ກັນຢູ່ພາຍໃນ ແລະການຂາດປະສິດທິຜົນນັ້ນ ສິ້ນສຸດລົງ